बिजली के बकाया जमा कराने पर 8 ट्रांसफार्मर उतारे,35 कनेक्शन काटे
जयपुरविद्युत वितरण निगम लि. की ओर से चलाए गए अभियान के तहत बिजली के बिलों की बकाया राशि जमा नहीं कराने पर मंगलवार को 6 ट्रांसफार्मर उतार लिए।
जयपुर डिस्कॉम के एसई डी. के. शर्मा ने बताया कि बकाया राशि जमा नहीं कराने पर लालसोट क्षेत्र में तीन ट्रांसफार्मर उतार लिए। लालसोट में कटे हुए कनेक्शनों की जांच की। इस दौरान एक कनेक्शन चालू पाया गया। इस पर उसकी वीसीआर भरकर जुर्माना किया गया। एईएन आर. के. परेवा ने बताया कि बकाया वसूली अभियान के दौरान 80 उपभोक्ताओं ने मौके पर ही 7 लाख रुपए जमा करा दिए। बकाया राशि जमा नहीं कराने पर तीतरवाड़ा, सैंथल हबीबवाला से कृषि कनेक्शन के एक-एक ट्रांसफार्मर उतार लिए। इन उपभोक्ताओं में करीब तीन लाख रुपए बकाया हैं। वहीं 20 बिजली कनेक्शन काट दिए। इनमें करीब छह लाख रुपए बकाया हैं। एईएन कपिल गुप्ता ने बताया कि मंगलवार को 20 उपभोक्ताओं ने मौके पर ही एक लाख 82 हजार रुपए जमा कराए।
महवा|ववसूलीअभियान के तहत छापामार कार्रवाई करते हुए निगम की टीम ने उपखंड क्षेत्र के गांवों से दो ट्रांसफार्मर उतारे और पंद्रह कनेक्शन काटकर बकायादारों से सात लाख वसूले। सहायक अभियंता कमलेश मीणा ने बताया कि वसूली अभियान के तहत निगम की टीम ने ग्राम विशाला नयागांव से एक कृषि,एक एकलबिन्दु सहित दो ट्रांसफार्मर को मौके से उतारकर जब्त किया। जबकि वसूली अभियान के तहत टीम ने बकायादारों के पंद्रह कनेक्शन भी काट और उपभोग ताओं से सात लाख रुपए वसूले गए। उन्होंने बताया कि बकायादारों के खिलाफ वसूली अभियान जारी रहेगा। वसूली को लेकर महवा क्षेत्र में सात टीमें गठित की गई है। उन्होंने बताया कि घरेलू और कृषि कनेक्शनों की बकाया राशि जमा कराने पर ब्याज राशि 31 मार्च तक छूट दी जा रही है।
hin_Deva hin_Deva hin_Deva hin_Deva